open-index/open-wikipedia-markdown huggingface dataset:
Πανεπιστήμιο Τεχνών (Αλβανία)

Το Αλβανικό **Πανεπιστήμιο Τεχνών** (παλαιότερη ονομασία: **Ακαδημία Τεχνών**) είναι η ανώτατη σχολή τεχνών της τριτοβάθμιας εκπαίδευσης στην Αλβανία.

## Ιστορία
Ιδρύθηκε το 1966 ως το Ανώτατο Ίδρυμα Τεχνών και συγχωνεύτηκε με τρία καλλιτεχνικά ιδρύματα: το Κρατικό Ωδείο των Τιράνων, την Ανώτατη Σχολή Καλών Τεχνών και την Ανώτατη Δραματική Σχολή «Αλεκσάντερ Μοϊσίου». Κατά την κομμουνιστική περίοδο, η Ακαδημία των Τεχνών επηρεάστηκε από τη ρωσική παράδοση στην κλασική μουσική και στο μπαλέτο, και εξακολουθεί να διατηρεί δεσμούς με την Ρωσική Σχολή Μπαλέτου και Κλασικής Μουσικής. Το 1991, το Ανώτατο Ίδρυμα Τεχνών προήχθη σε πανεπιστημιακό επίπεδο και μετονομάστηκε σε Ακαδημία των Τεχνών. Την 12η Οκτωβρίου 2009, ο Πρόεδρος της Δημοκρατίας της Αλβανίας, ο Μπαμίρ Τόπι, απένειμε στην Ακαδημία Τεχνών το παράσημο του «Τάγματος των Μεγάλων Μαγίστρων».

## Οργάνωση
Η Ακαδημία Τεχνών αποτελείται από τρεις σχολές:

* Σχολή Μουσικής. Προσφέρει διπλώματα σε: μουσικολογία, διεύθυνση ορχήστρας, σύνθεση μουσικής, πιάνο, βιολί, βιόλα, βιολοντσέλο, κοντραμπάσο, κιθάρα, φλάουτο, όμποε, κλαρινέτο, τρομπόνι, τρομπέτα, ακορντεόν, φαγκότο, κόρνο, τούμπα, άσμα, και  παιδαγωγική. Διακρίνεται σε δύο ακαδημαϊκά τμήματα:
** Τμήμα Μουσικολογίας/Σύνθεσης/Διεύθυνσης
** Τμήμα Ερμηνείας
* Σχολή Εικαστικών Τεχνών. Προσφέρει διπλώματα σε: ζωγραφική, γραφικά, κλωστοϋφαντουργία και σχέδιο μόδας, πολυμέσα, εφαρμοσμένο σχέδιο, γλυπτική, κεραμική. Διακρίνεται σε δύο ακαδημαϊκά τμήματα:
** Τμήμα Ζωγραφικής
** Τμήμα Γλυπτικής
* Σχολή Δραματικής τέχνης. Προσφέρει διπλώματα σε: κινηματογραφική και τηλεοπτική σκηνοθεσία, υποκριτική, σκηνογραφία και σχεδιασμός κοστουμιών, χορογραφία. Διακρίνεται σε δύο ακαδημαϊκά τμήματα:
** Τμήμα Υποκριτικής
** Τμήμα Σκηνοθεσίας/Σκηνογραφίας/Χορογραφίας/Θεωρίας Της Τέχνης

Οι καλλιτέχνες που σπούδασαν στο ίδρυμα έγιναν διάσημοι στο χορό, τη μουσική, το θέατρο, τον κινηματογράφο και την τηλεόραση, στην Αλβανία και στο εξωτερικό. Το διδακτικό προσωπικό και οι συνεργάτες του Πανεπιστημίου είναι μουσικολόγοι, οργανοπαίχτες, ζωγράφοι, γλύπτες, σκηνοθέτες του θεάτρου, του κινηματογράφου και της τηλεόρασης, ηθοποιοί, σκηνογράφοι, χορογράφοι.

## Διευθυντές/Πρυτάνεις
Από την ίδρυσή του μέχρι και το 1991 το Ανώτατο Ίδρυμα Τεχνών διοικούταν από έναν Διευθυντή. Από το 1997 έως σήμερα διευθύνεται από τον Πρύτανη.

## Αξιοσημείωτοι απόφοιτοι

* Ίνβα Μούλα (όπερα) 
* Ερμονέλα Ιάχο (όπερα) 
* Έντι Ράμα (εικαστικές τέχνες) 
* Ανρί Σαλά (εικαστικές τέχνες) 
* Χελιδόν Γκιέργκιι (εικαστικές τέχνες)
* Άλτιν Καφτίρα (μπαλέτο) 
* Κλέντι Κάντιου (μπαλέτο) 
* Υλκα Μούγιο (υποκριτική) 
* Ντρίτσιμ Ξέπα (υποκριτική) 
* Λούλι Μπίτρι (υποκριτική) 
* Ραϊμόντα Μπούλκου (υποκριτική) 
* Λαέρτ Βασίλι (υποκριτική) 
* Άρτα Μούτσα (υποκριτική) 
* Νικ Ξελίλα (υποκριτική) 
* Τζούλιαν Ντέντα (υποκριτική) 
* Βενέρα Καστράτι (εικαστικές τέχνες) 

μικρογραφία|45η επέτειος της Ακαδημίας Τεχνών|εναλλ.=|αριστερά
## Ταχυδρομικό γραμματόσημο
Την 15η Δεκεμβρίου 2011 για τον εορτασμό της 45ης επετείου της Ακαδημίας Τεχνών, τα αλβανικά ταχυδρομεία εκδώσαν ένα νέο ταχυδρομικό γραμματόσημο  αφιερωμένο στο γεγονός.  

## Αναφορές

Κατηγορία:Πανεπιστήμια στην Αλβανία
Κατάλογος τάφων Μητροπολιτικού Μουσείου Τέχνης

μικρογραφία|Αρχαίες Θήβες και η Νεκρόπολή της
Η λίστα "ΜΜΑ" αναφέρεται στους τάφους οι οποίοι ανασκάφηκαν από τον αρχαιολόγο Χέρμπερτ Ιούστις Ουίνλοκ και το Μητροπολιτικό Μουσείο Τέχνης της Νέας Υόρκης, στις αρχές του 20ου αιώνα, στη Νεκρόπολη των Θηβών Αιγύπτου. Έχουν την ονομασία "ΜΜΑ" από τα αρχικά του Μουσείου (Metropolitan Museum of Art) που συνοδεύεται από έναν αύξοντα αριθμό. Ορισμένοι τάφοι έχουν παράλληλα την αρίθμηση από την λίστα "ΤΤ" η οποία αναφέρεται στους τάφους που βρέθηκαν στη Θηβαϊκή Νεκρόπολη (Theban Tombs). Ορισμένοι τάφοι της λίστας ΜΜΑ έχουν ονομαστεί και βάσει της λίστας ΤΤ, ωστόσο δεν έχουν αντιστοιχιστεί όλοι οι τάφοι ΜΜΑ με την λίστα TT.

## Παραπομπές


Κατηγορία:Μητροπολιτικό Μουσείο Τέχνης
Κατηγορία:Αρχαία Αίγυπτος
Αλιού Ντιένγκ

Ο **Αλιού Ντιένγκ** (*Aliou Dieng,* 16 Οκτωβρίου 1997) είναι επαγγελματίας ποδοσφαιριστής από το Μάλι, ο οποίος αγωνίζεται ως αμυντικός μέσος για την αλγερινή Κλαμπ ντ΄Αλζέ. 

## Σταδιοδρομία σε συλλόγους

## Διεθνής σταδιοδρομία
Έχει αγωνιστεί με την Εθνική Μάλι U23 και με την Εθνική Μάλι. 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Ποδοσφαιριστές από το Μάλι
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Τζολιμπά ΑΚ
Κατηγορία:Ποδοσφαιριστές ΜΚ Αλζέ
Κατηγορία:Ποδοσφαιριστές Πρωταθλήματος Αλγερίας
Αριστοτέλειο Μουσείο Φυσικής Ιστορίας Θεσσαλονίκης

Το **Αριστοτέλειο Μουσείο Φυσικής Ιστορίας Θεσσαλονίκης** (Α.Μ.Φ.Ι.Θ.) είναι μουσείο του Αριστοτελείου Πανεπιστημίου Θεσσαλονίκης και στεγάζεται στο κτίριο της πρώην Ναυτικής Διοίκησης, στην Προβλήτα Α, στο Λιμάνι της Θεσσαλονίκης (ΟΛΘ).

Η λειτουργία του ξεκίνησε τον Μάιο του 2019 με την περιοδική έκθεση με τίτλο «Το Δεινοθήριο της Λέσβου», που διοργανώθηκε σε συνεργασία με το Μουσείο Φυσικής Ιστορίας Απολιθωμένου Δάσους Λέσβου. Από τον Οκτώβριο του 2019 μέχρι τον Μάιο του 2020 στο Μουσείο λειτούργησε η περιοδική έκθεση «Τα ορυκτά και ο άνθρωπος», με σκοπό την ανάδειξη της χρησιμότητας των ορυκτών στην καθημερινή ζωή και τη διαχρονική αναγκαιότητά τους στην εξέλιξη του ανθρώπινου πολιτισμού. To 2022 παρουσιάστηκε η έκθεση με τίτλο: «Μνήμες Γαίας: Παγκόσμια Γεωπάρκα UNESCO Ελλάδας – Κύπρου», με εκθέματα και φωτογραφικό και ψηφιακό υλικό από τα γεωλογικά και φυσικά μνημεία που φιλοξενούν τα Γεωπάρκα της Ελλάδας και της Κύπρου, τοπία, απολιθωμένα δάση, φαράγγια, καταρράκτες, σπήλαια, ακτές, κοιλάδες και απολιθώματα. Επίσης διοργανώθηκε η έκθεση «Ζωομορφές, απεικονίσεις ποικιλότητας» που αποτελείται από πίνακες ζωολογίας του Εργαστηρόυ Ζωικής Ποικιλότητας του Α.Π.Θ. 

## Παραπομπές


Κατηγορία:Μουσεία στη Θεσσαλονίκη
Κατηγορία:Μουσεία φυσικής ιστορίας στην Ελλάδα
Κατηγορία:Αριστοτέλειο Πανεπιστήμιο Θεσσαλονίκης
Αυτοκρατορία της Ιαπωνίας

Η **Αυτοκρατορία της Ιαπωνίας**  (*[[ιαπωνικά]]*: 大*日本帝国*),  διήρκησε από το 1867 ως το 1945. 
Η Ιαπωνία άρχισε να αναδύεται ως υπερδύναμη της περιοχής, την περίοδο του  Αυτοκράτορα Μέιτζι. Οι μεταρρυθμίσεις στις οποίες προχώρησε ο αυτοκράτορας συνέβαλαν στην οικονομική ανάπτυξη καθιστώντας τη χώρα, το πιο εκσυχρονισμένο και εκβιομηχανισμένο κράτος της περιοχής του Ειρηνικού Ωκεανού. 
Η περίοδος της αυτοκρατορικής Ιαπωνίας θα λάβει τέλος με την ήττα της χώρας στον Β΄ Παγκόσμιο πόλεμο.

## Η Μεταρρύθμιση Μέιτζι
Ο Αυτοκράτορας Μέιτζι ανέλαβε τον θρόνο το 1867. Η αυτοκρατορία ήταν πολύ αδύναμη και εξασθενημένη. Τότε έκανε την γνωστή Μεταρρύθμιση Μέιτζι όπου εκσυγχρόνισε την Αυτοκρατορία και κάνοντας την μια από τις υπερδυνάμεις της Ασίας.

## Η κατάκτηση της Κορέας στον Α' Σινοϊαπωνικό Πόλεμο

Και ενώ η Αυτοκρατορία είναι πλέον υπερδύναμη, κατακτά την Αυτοκρατορία της Κορέας στον Α' Σινοϊαπωνικό Πόλεμο την οποίαν ήθελε και η Δυναστεία Τσινγκ.

## Ρωσοϊαπωνικός Πόλεμος

Αφού η Αυτοκρατορία κατέκτησε την Κορέα, συγκρούστηκε με την Ρωσική Αυτοκρατορία, στον Ρωσοϊαπωνικό Πόλεμο νικώντας την και την ταπείνωσε αποκτώντας μεγάλη δόξα και τιμή.

## Η Αυτοκρατορία επί Χιροχίτο

Η αυτοκρατορία άρχισε το 1926 με την άνοδο στον θρόνο του Χιροχίτο. Ο Χιροχίτο με το που ανέλαβε τα καθήκοντα της αυτοκρατορίας άρχισε την αναδιοργάνωση του κράτους. Ο Χιροχίτο είχε σκοπό να κάνει την Ιαπωνία την μεγαλύτερη αυτοκρατορία του Ειρηνικού Ωκεανού. Ο σκοπός του επετεύχθη αλλά δε κράτησε περισσότερο από 15 - 20 χρόνια.

## Η συμμετοχή στον Β' Παγκόσμιο Πόλεμο

Η αυτοκρατορία ενθαρρυμένη από τις νίκες στον Β' Σινοϊαπωνικό Πόλεμο και την κατάκτηση της ανατολικής Κίνας μπήκε δυναμικά στην ολοκλήρωση των κτήσεων στον Ειρηνικό Ωκεανό. Με πλεονέκτημα της ασυναγώνιστη Συμμαχία του Άξονα, κατέκτησε την Ινδοκίνα και όλα τα νησιά του Ειρηνικού Ωκεανού.

## Η συμμαχία του Άξονα

Στις 27 Σεπτεμβρίου 1940, η αυτοκρατορία της Ιαπωνίας συνυπέγραψε το Τριμερές Σύμφωνο με το οποίο δημιουργήθηκε η στρατιωτική συμμαχία υπό το όνομα Δυνάμεις του Άξονα.

## Η αμερικανική Κατοχή στην Ιαπωνία και το τέλος της αυτοκρατορίας

Το τέλος της αυτοκρατορίας σήμανε το τέλος του Β' Σινοϊαπωνικού Πολέμου, του Β' Παγκόσμιου Πολέμου και την καταστροφή των Δυνάμεων του Άξονα. Στην Ιαπωνία επιβλήθηκε καθεστώς Κατοχής από τις Συμμαχικές Δυνάμεις, με προεξάρχουσες τις Η.Π.Α. και τον απεσταλμένο τους, στρατηγό Ντάγκλας Μακ Άρθουρ.

## Εξωτερικοί σύνδεσμοι
* 


Κατηγορία:Πρώην αυτοκρατορίες της Ασίας
Κατηγορία:Δυνάμεις του Άξονα
Κατηγορία:Πρώην Ιαπωνικές αποικίες
Mars Express

μικρογραφία|280x280εσ|Ψηφιακή απεικόνιση του ''Mars Express Orbiter.''
***Μars Express*** (*Μαρς Εξπρές*) ονομάζεται μη επανδρωμένη διαπλανητική αποστολή του Ευρωπαϊκού Οργανισμού Διαστήματος. Σκοπός της αποστολής είναι η εξερεύνηση της ατμόσφαιρας και της επιφάνειας του πλανήτη Άρη. Το διαστημόπλοιο της αποστολής εκτοξεύτηκε τον Ιούνιο του 2003 από το κοσμοδρόμιο Μπαϊκονούρ και έφτασε σε τροχιά γύρω από τον πλανήτη Άρη της 25 Δεκεμβρίου του 2003. 

Αποτελείται από δύο διακριτά τμήματα, το διαστημικό όχημα *Mars Express Orbiter* και το όχημα προσεδάφισης *Beagle 2*. Το όχημα προσεδάφισης, που σχεδιάστηκε να εκτελέσει εξωβιολογικά και γεωχημικά πειράματα, απέτυχε μετά την προσεδάφιση να λειτουργήσει. Ο *Mars Express Orbiter* όμως παραμένει ενεργός και από το 2004 έχει πραγματοποιήσει επιστημονικές μετρήσεις όπως φωτογράφιση υψηλής ανάλυσης και χαρτογράφηση της επιφάνειας του πλανήτη, σάρωση μέσω ραντάρ των υποεπιφανειακών στρωμάτων του Άρη και ανάλυση της κυκλοφορίας των ανέμων και της σύστασης της ατμόσφαιρας.
μικρογραφία|220x220εσ|Αντίγραφο οχήματος προσεδάφισης ''Beagle 2.''
Η ισχύ της αποστολής έχει επεκταθεί πολλές φορές. Η πιο πρόσφατη επέκταση ανακοινώθηκε τον Νοέμβριο του 2018 και ισχύει μέχρι τέλη του 2020, όπου προβλέπετε μια νέα επέκταση μέχρι το 2022.  


## Εικόνες

Αρχείο:Martian south pole during summer by HRSC.jpg|Νότιος πόλος του Άρη, 2015
Αρχείο:Phobos over Mars' limb by HRSC.jpg|Λήψη του δορυφόρου *[[Φόβος (δορυφόρος)|Φόβου]]*, 2007
Αρχείο:PIA07944 Mars Express Seen by Mars Global Surveyor.jpg|Λήψη του *Mars Express* από το *[[Mars Global Surveyor]]*, 2005
Αρχείο:Picture taken by the High Resolution Stereo Camera (HRSC) onboard ESA's Mars Express orbiter on 14 January 2004 ESA206444.jpg|Λήψη της επιφάνειας του Άρη, 14 Ιανουαρίου 2004


## Παραπομπές


## Εξωτερικοί σύνδεσμοι

* ''Ε.Ο.Δ. Αποστολή Mars Express'' (στα Αγγλικά). Επίσημη ιστοσελίδα αποστολής.

Κατηγορία:Διαστημικές αποστολές το 2003
Ματίγια Σπόλιαριτς

Ο **Ματίγια Σπόλιαριτς** (*Matija Špoljarić,* 2 Απριλίου 1997) είναι Σερβικής καταγωγής Κύπριος υπήκοος, επαγγελματίας ποδοσφαιριστής, ο οποίος αγωνίζεται ως μέσος για την Διγενής Ύψωνα. 

## Σταδιοδρομία σε συλλόγους

## Διεθνής σταδιοδρομία
Έκανε το ντεμπούτο του για την Εθνική Κύπρου στις 21 Μαρτίου 2019, σε έναν αγώνα για τα προκριματικά του Ευρωπαϊκού Πρωταθλήματος 2020 εναντίον του Σαν Μαρίνο, ως αντικαθιστώντας το Φώτη Παπούλη στο 54ο λεπτό. 

## Προσωπική ζωή
Είναι ο γιος του πρώην παίκτη του Απόλλωνα Λεμεσού και Κύπριου διεθνή μέσου Μιλένκο Σπόλιαριτς και έχει δύο αδέλφια, τους Αλεξάντερ και Ντανίλο. 

## Στατιστικά σταδιοδρομίας

### Συλλογικά

: *Μέχρι τις 18 Μαΐου 2019.* 

### Διεθνές

: *Μέχρι τις 24 Μαρτίου 2019.* 

## Παραπομπές

## Εξωτερικοί σύνδεσμοι

*      
*   
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Σέρβοι ποδοσφαιριστές
Κατηγορία:Κύπριοι σερβικής καταγωγής
Κατηγορία:Ποδοσφαιριστές Εθνικής Κύπρου Κ16
Κατηγορία:Ποδοσφαιριστές Εθνικής Σερβίας Κ16
Κατηγορία:Ποδοσφαιριστές Εθνικής Σερβίας Κ17
Κατηγορία:Ποδοσφαιριστές Εθνικής Σερβίας Κ18
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Αλκής Ορόκλινης
Κατηγορία:Ποδοσφαιριστές ΑΕΚ Λάρνακας
Δημήτρης Καβαδέλλας

Ο **Δημήτρης Καβαδέλλας** (γεν. 1957) είναι Έλληνας πολιτικός και βουλευτής από τις εκλογές του Σεπτεμβρίου 2015, εκπροσωπώντας την Ένωση Κεντρώων στην Εκλογική περιφέρεια Αττικής. Το 2019 ήταν υποψήφιος στην Β' Πειραιώς όπου και κατέλαβε την 9η θέση.

## Βιογραφία
Σπούδασε στην Ιταλία, στο αντικείμενο της αρχιτεκτονικής. Είχε αντιδικτατορική δράση από την εφηβική του ηλικία.

## Δείτε επίσης
* Κατάλογος των μελών της Βουλής των Ελλήνων, 2015 (Σεπτέμβριος)

## Παραπομπές


Κατηγορία:Βουλευτές Αττικής
Κατηγορία:Βουλευτές εκλεγμένοι με την Ένωση Κεντρώων
Κάλπη (εκλογές)

Η **κάλπη** είναι ένα κουτί, συνήθως σε σχήμα κύβου, που χρησιμοποιείται στις εκλογές για τη συλλογή των ψηφοδελτίων των ψηφοφόρων.

Στην πάνω πλευρά της κάλπης υπάρχει μια σχισμή, από την οποία οι ψηφοφόροι ρίχνουν στο εσωτερικό της κάλπης τα ψηφοδέλτια των κομμάτων ή των συνδυασμών ή των υποψηφίων που θέλουν να ψηφίσουν. Καθ’ όλη τη διάρκεια της ψηφοφορίας η κάλπη παραμένει σφραγισμένη προκειμένου να είναι αδύνατη η πρόσβαση στα ψηφοδέλτια και να αποτραπεί ενδεχόμενη προσπάθεια νόθευσης του εκλογικού αποτελέσματος.

## Φωτογραφίες

File:Cardboard ballot box - Smithsonian.jpg|Χαρτοκιβώτιο που χρησιμοποιήθηκε ως κάλπη στις πρώτες ομοσπονδιακές εκλογές στην Ουάσινγκτον
File:Wooden ballot box - Smithsonian.jpg|Ξύλινη κάλπη που χρησιμοποιήθηκε στις βορειοανατολικές Ηνωμένες Πολιτείες γύρω στο 1870 
File:Metal ballot box - Smithsonian.jpg|Μεταλλική κάλπη που χρησιμοποιήθηκε στη Κομητεία Tulare στη Καλιφόρνια γύρω στο 1936 
File:Glass ballot box - Smithsonian.jpg|Γυάλινη κάλπη γύρω στο 1884
File:Acme ballot box - Smithsonian.jpg|Μηχανή ψηφοφορίας Μπριτζγουότερ, Κοννέκτικατ γύρω στο 1880.
File:Election MG 3455.JPG|Κάλπη –γαλλικές προεδρικές εκλογές 2007
File:Tiobox_transparent_plastic_ballot_box.jpg|Ημιδιαφανής κάλπη –Σλοβενία 
File:Ballot box.JPG|Μεταλλική κάλπη που χρησιμοποιούνταν παλιότερα στη Νορβηγία 
File:Voter Cast his vote in ballot box- Iranian presidential election, 2013 in Sarakh 3.jpeg|Κάλπες στο Ιράν –Προεδρικές Εκλογές 2013 
File:View of the security boxes (6430609419).jpg|Κάλπες στη Δημοκρατία του Κογκό 
File:Ballot boxes.jpg|Κάλπες στις Φιλιππίνες
File:Wahltonne für die Bundestagswahl 2017, Zentrales Wahlbüro im Technischen Rathaus zu Bochum (01).jpg|Κάδος ανακύκλωσης που χρησιμοποιήθηκε ως κάλπη στις γερμανικές ομοσπονδιακές εκλογές το 2017 


## Εξωτερικοί σύνδεσμοι
* 

Κατηγορία:Εκλογές
Κατηγορία:Πολιτική ορολογία
Κατηγορία:Δοχεία
Ευρωπαϊκό Πρωτάθλημα Σκοποβολής 10 μέτρων 1973

Το **Ευρωπαϊκό Πρωτάθλημα Σκοποβολής 10 μέτρων 1973** (αγγλικά: *1973 10m European Shooting Championships*) ήταν η 3η διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Λιντς, στην Αυστρία από την Παρασκευή 16 έως και το Σάββατο 17 Φεβρουαρίου του 1973. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
 
Πρωταθλήτρια χώρα αναδείχθηκε η Σοβιετική Ένωση κατακτώντας 8 χρυσά, 2 ασημένια και 3 χάλκινα μετάλλια. Τη δεύτερη θέση κατέλαβε η Δυτική Γερμανία με 4 ασημένια και την τρίτη η Πολωνία με 1 ασημένιο και 2 χάλκινα μετάλλια.
## Κάτοχοι μεταλλίων
### Ανδρών
1971 | 1972 | 1973 | 1974 | 1975

### Γυναικών
1971 | 1972 | 1973 | 1974 | 1975

## Πίνακας μεταλλίων

## Παραπομπές


## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1973
Κατηγορία:Αθλητισμός στην Αυστρία
Ευρωπαϊκό Πρωτάθλημα Σκοποβολής 10 μέτρων 1975

Το **Ευρωπαϊκό Πρωτάθλημα Σκοποβολής 10 μέτρων 1975** (αγγλικά: *1975 10m European Shooting Championships*) ήταν η 5η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Λονδίνο, στο Ηνωμένο Βασίλειο. Στο πρωτάθλημα διεξήχθησαν 6 αγωνίσματα, 2 ανδρών, 2 γυναικών και 2 εφήβων.
 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Γαλλία με 1 χρυσό και 1 χάλκινο και την τρίτη η Πολωνία με 1 ασημένιο και 1 χάλκινο μετάλλιο.

## Κάτοχοι μεταλλίων
### Ανδρών
1973 | 1974 | 1975 | 1976 | 1977

### Γυναικών
1973 | 1974 | 1975 | 1976 | 1977

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1975
Κατηγορία:Αθλητισμός στο Λονδίνο
Α.Π.Σ. Δόξα Αγίου Παύλου

Η **Δόξα Αγίου Παύλου** είναι ερασιτεχνική ποδοσφαιρική ομάδα της Θεσσαλονίκης και πιο συγκεκριμένα εδρεύει στην περιοχή του Αγίου Παύλου. Τα χρώματα της ομάδας είναι το κίτρινο, το μπλε και το άσπρο.

## Ιστορία
Ο Α.Π.Σ. Δόξα Αγίου Παύλου ιδρύθηκε το 1980 στη Θεσσαλονίκη. Προήλθε από τη συγχώνευση 2 ανεξάρτητων ομάδων εκείνης της εποχής, της Δόξας και του Μεγάλου Αλεξάνδρου.  Πρωτεργάτης εκείνης της προσπάθειας ήταν ο Δημήτρης Λιούφας. Πρώτοι παράγοντες εκείνης της ομάδας ήταν οι: Θανάσης Μποζίνης, Θανάσης Αϊβατζής, Χαράλαμπος Ξανθόπουλος, Κώστας Βορδώνης, Λεωνίδας Ευαγγέλου, και άλλοι, ενώ οι αδελφοί Μηλιάδη ήταν ταυτόχρονα παίκτες και παράγοντες της ομάδας. Το 2007 απέκτησε τη σημερινή της ονομασία, αφού μέχρι τότε λεγόταν Α.Π.Σ. Δόξα Θεσσαλονίκης. Σήμερα, η ομάδα έχει μόνο ανδρικό ποδοσφαιρικό τμήμα, ενώ παλαιότερα υπήρχαν και παιδικά τμήματα ποδοσφαίρου, τμήματα βόλλεϊ ανδρών και γυναικών όλων των ηλικιών και τμήμα μπάσκετ. Η ομάδα αγωνίζεται στην Α' κατηγορία της Ε.Π.Σ. Μακεδονίας.
## Τίτλοι και Διακρίσεις

* **4** Κύπελλα Ήθους
* **3** Κύπελλα Πρωταθλήματος Ποδοσφαίρου
* Κύπελλο Ε.ΠΕ.Σ.Θ για τη ομάδα βόλλεϊ
* Κύπελλα Πρωταθλήματος για το τμήμα βόλλεϊ του συλλόγου (ανδρικό και γυναικείο), με κορυφαία στιγμή την άνοδο στη Β' εθνική κατηγορία.

## Παραπομπές


Κατηγορία:Ποδοσφαιρικές ομάδες Ελλάδας
Κατηγορία:Αθλητικοί σύλλογοι Θεσσαλονίκης
Ευρωπαϊκό Πρωτάθλημα Σκοποβολής 10 μέτρων 1977

Το **Ευρωπαϊκό Πρωτάθλημα Σκοποβολής 10 μέτρων 1977** (αγγλικά: *1977 10m European Shooting Championships*) ήταν η 7η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στην Ανδόρρα λα Βέλια, στην Ανδόρρα. Στο πρωτάθλημα διεξήχθησαν 6 αγωνίσματα, 2 ανδρών, 2 γυναικών και 2 εφήβων.
 
Πρωταθλήτρια χώρα αναδείχθηκε για πρώτη φορά η Ανατολική Γερμανία κατακτώντας 2 χρυσά και 1 ασημένιο μετάλλιο. Τη δεύτερη θέση κατέλαβε η Σοβιετική Ένωση με 1 χρυσό και 3 χάλκινα και την τρίτη η Δυτική Γερμανία με 1 χρυσό μετάλλιο.
## Κάτοχοι μεταλλίων
### Ανδρών
1975 | 1976 | 1977 | 1978 | 1979

### Γυναικών
1975 | 1976 | 1977 | 1978 | 1979

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1977
Κατηγορία:Αθλητισμός στην Ανδόρρα
Νεροχώρι Θεσπρωτίας

*Για συνώνυμο οικισμό στην Ελλάδα δείτε το λήμμα: [[Νεροχώρι Αιτωλοακαρνανίας]]*

Το **Νεροχώρι**, επίσημα **Νεροχώριον** είναι ημιορεινό χωριό της περιφερειακής ενότητας Θεσπρωτίας σε υψόμετρο 350 μέτρα.

## Γεωγραφία - Ιστορία
Το Νεροχώρι βρίσκεται σε απόσταση 29 χλμ. ΒΑ. από την Ηγουμενίτσα και 18,5 χλμ. ΒΑ. από τους Φιλιάτες. Το χωριό είναι κτισμένο στους βορειοανατολικούς πρόποδες του όρους Φαρμακοβούνι. Η παλιά ονομασία του χωριού ήταν *"Μουτσάλα"* και έτσι αναφέρεται επίσημα το 1920 να προσαρτάται στην τότε κοινότητα Κοκκινολιθαρίου, ενώ το 1928 με το ΦΕΚ 193Α-20/09/1928 μετονομάστηκε σε Νεροχώριον. Ενοριακός ναός του χωριού είναι η Αγία Παρασκευή που υπάγεται στη Μητρόπολη Παραμυθίας, Φιλιατών, Γηρομερίου και Πάργας. Σύμφωνα με το Πρόγραμμα «Καλλικράτης», μαζί με το Κοκκινολιθάρι αποτελούν την τοπική κοινότητα Κοκκινολιθαρίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 47 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Νικολό Μπάρμπαρο

Ο **Νικολό Μπάρμπαρο** (ιταλικά: * Nicolò Barbaro*) ήταν βενετός γιατρός, αυτόπτης μάρτυρας της πτώσης της Κωνσταντινούπολης το 1453.  

Καταγόταν από οικογένεια ευγενών της Βενετίας. Ζούσε στη βενετική αποικία της Πόλης που διοικούσε ο βαϊλος Τζιρόλαμο Μινόττο. Αν και ήξεραν από το καλοκαίρι του 1452 οτι επίκειται επίθεση από τον Οθωμανό σουλτάνο Μωάμεθ Β, αποφάσισαν να μείνουν και να υπερασπιστούν την Πόλη. Από τις 5 Απριλίου 1453 που άρχισε η πολιορκία, άρχισε κι αυτός να γράφει ημερολόγιο με καθημερινές εγγραφές. Αν κι επίκεντρο της περιγραφής είναι οι ενέργειες των Βενετών, είναι ακριβής, λεπτομερής και χωρίς συνασθηματισμούς. 

Ο ιστορικός Στήβεν Ράνσιμαν τον χαρακτήρισε «την πιο χρήσιμη από τις δυτικές πηγές» για την πτώση της Πόλης το 1453, κυρίως λόγω της συναρπαστικής αφήγησης που ακολουθεί τα γεγονότα της πολιορκίας σε καθημερινή βάση. Εντούτοις, ως Βενετός, ο Μπάρμπαρο ήταν σαφώς προκατειλημμένος ειδικά κατά των Γενουατών του Πέρα (σύγχρονος Γαλατάς), τους οποίους κατηγορεί ότι προέβησαν σε συναλλαγή με τους Οθωμανούς κατά τη διάρκεια της πολιορκίας. Κι αν σε αυτό συμφωνούν οι έλληνες χρονικογράφοι, είναι ο μόνος που ισχυρίζεται ότι ο Τζοβάνι Τζουστινιάνι(τον αποκαλεί Zuan Zustignan), ο *γενοβέζος* διοικητής του στο *Μεσοτειχίου* (Μέσο Τείχος), του πιο αδύναμου μέρος των Τειχών της Πόλης, εγκατέλειψε τη θέση του πριν την πτώση και αυτό οδήγησε στην πτώση της Πόλης: 

"Ο Zuan Zustignan ο Γενουάτης , αποφάσισε να εγκαταλείψει τη θέση του και κατέφυγε στο πλοίο του, το οποίο βρισκόταν στον Κεράτιο. Ο αυτοκράτορας (Κωνσταντίνος ΙΑ Παλαιολόγος) τον είχε αρχηγό των δυνάμεών του(''πρωτοστράτορα'') και, όπως έφευγε μέσα από την πόλη φώναζε: «Οι Τούρκοι μπήκαν στην πόλη!" Αλλά δεν έλεγε την αλήθεια, οι Τούρκοι δεν ήταν ακόμα μέσα. "  

Ωστόσο, ο Λεονάρδος ο Χίος, επίσης μάρτυρας, γράφει ότι ο Τζουστινιάνι τραυματίστηκε από βέλος και προσπαθούσε να βρει στα κρυφά έναν γιατρό . Οι Έλληνες ιστορικοί Δούκας και Λάονικος Χαλκοκονδύλης λένε επίσης οτι τραυματίστηκε - μόνο ο Μπάρμπαρο ισχυρίζεται ότι ο Γενουάτης στρατιωτικός έφυγε με αυτόν τον τρόπο.   

Όσο σοβαρές κι αν είναι οι επικρίσεις εναντίον του, η ιστορική καταγραφή του Μπάρμπαρο έχει σταθερή χρονολογική αφήγηση που παρουσιάζει τα γεγονότα της πολιορκίας της Κωνσταντινούπολης μέρα τη μέρα. Η πολύτιμη αυτή πηγή είναι διαθέσιμη στο διαδίκτυο.  

Ο βυζαντινολόγος Ντόναλντ Νίκολ αναφέρει οτι ο Μπάρμπαρο διασώθηκε της σφαγής ζητώντας καταφύγιο από τη γενουατική αποικία του Πέραν και τελικά επέστρεψε με πλοίο στη Βενετία τον Ιούλιο του 1453. 

## Παραπομπές


Κατηγορία:Βενετοί
Επαρχία του Ντόμπριτς

Η **Επαρχία Ντόμπριτς** αποτελεί μια από τις 28 επαρχίες της Βουλγαρίας και μία από τις 3 που έχουν πρόσβαση στην Μαύρη Θάλασσα. Πήρε το όνομα της από την πρωτεύουσα της, το Ντόμπριτς. Σε επίσημη απογραφή του Φεβρουάριου του 2011 αριθμούσε 186,016 κατοίκους και σε εκτιμήσεις του 2015 αριθμούσε 182,808 κατοίκους. Η επαρχία διαιρείται σε 8 δήμους.

## Πληθυσμιακά στοιχεία
Ο συνολικός πληθυσμός της επαρχίας ανερχόταν στα 215,232 άτομα σύμφωνα με την απογραφή του 2011, εκ των οποίων το 49,3% ήταν άνδρες και 50,7% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμεί 199,705 εκ των οποίων το 23.8% είναι κάτοικοι ηλικίας άνω των 60 ετών.

### Εθνοτικές ομάδες
Εθνοτικές ομάδες (απογραφή του 2011): Προσδιορίστηκαν: 189.677 άτομα:

*Βούλγαροι: 131.114 (75,4%)
*Τούρκοι: 23.484 (13,5%)
*Ρομά: 15.323 (8,81%)
*Άλλοι και απροσδιόριστοι: 3.978 (2,29%)

Άλλα 15.000 άτομα στην επαρχία δεν δήλωσαν την εθνοτική τους ομάδα στην απογραφή του 2011.

### Θρήσκευμα
Στην απογραφή του 2001, 208.766 από τους τότε 215.217 κατοίκους της επαρχίας Ντόμπριτς δήλωσαν ως θρήσκευμα (με ποσοστό του συνολικού πληθυσμού) ένα από τα ακόλουθα:

## Παραπομπές


Ντομπριτς
Audi RS3

[thumb|right|Audi RS3 Sedan στο Σαλόνι της [Γενεύης του 2018.]]
Το **Audi RS3** είναι η πιο εξελιγμένη και σπορ έκδοση της σειράς A3 της Audi. Είναι η ισχυρότερη έκδοση του εν λόγω μοντέλου, καθώς η ιπποδύναμή του φτάνει τα 400 άλογα. Πρόκειται για ένα σπορ αυτοκίνητο υψηλών επιδόσεων. Βάσει της ισχύος τους, τα μοντέλα της σειράς A3 κατατάσσονται ως εξής, από το ισχυρότερο προς το λιγότερο ισχυρό: RS3, S3 και A3. Το RS3 είναι το ταχύτερο και πιο σπορ αυτοκίνητο που βασίζεται στο αμάξωμα του A3. Η παραγωγή του ξεκίνησε το Νοέμβριο του 2010, με τα πρώτα αυτοκίνητα να κυκλοφορούν στην αγορά τους πρώτους μήνες του 2011. Αυτή είναι η τρίτη γενιά του μοντέλου με την τιμή του να ξεκινά από 69.000€ με την τότε ισοτιμία.

## Εμφάνιση
Το RS3 ξεχωρίζει εμφανισιακά από τα δύο συγγενικά υποδεέστερα μοντέλα της Audi. Το νέο στυλ του αμαξώματος του περιλαμβάνει φαρδύτερα φτερά και εμπρόσθιο προφυλακτήρα για καλύτερη αεροδυναμική απόδοση. Στο πίσω μέρος διαθέτει μια μικρή αεροτομή, ξεχωριστό προφυλακτήρα με τον απαραίτητο διαχυτή και δύο εξατμίσεις, σχήματος οβάλ, στο κάτω μέρος των άκρων του. Οι τροχοί αποτελούνται από ζάντες αλουμινίου 19 ιντσών και 5 ακτίνων. Τα LED φώτα στα εμπρός και πίσω φώτα, συμπληρώνουν με τον ιδανικό τρόπο τη δυναμική του οχήματος. Το αυτοκίνητο κυκλοφορεί σε Sedan και Sportback εκδόσεις. Όσον αφορά το εσωτερικό του, ιδιαίτερη εντύπωση προκαλεί ο ψηφιακός πίνακας οργάνων **Audi Virtual Cockpit**, τα πολύ άνετα bucket καθίσματα και το ηχοσύστημα Bang & Olufsen με απόδοση 705 Watt.

## Μηχανικά στοιχεία
Αυτή τη στιγμή το Audi RS3 είναι το ισχυρότερο εργοστασιακό hatchback της αγοράς. Κάτω από το καπό του βρίσκεται ο πανίσχυρος 5-κύλινδρος υπερτροφοδοτούμενος κινητήρας TSFI των 2.5 λίτρων, βενζίνης, ο οποίος πλέον μπορεί να αποδίδει ισχύ έως 400 ίππους και 480 N·m ροπής από τις 1.700 ως τις 5.850 στροφές το λεπτό. Ο νέος αυτός κινητήρας έχει 26 κιλά λιγότερο βάρος, λόγω της χρήσης αλουμινίου σε ορισμένα τμήματά του. Χρησιμοποιεί διπλή έγχυση στην πολλαπλή εισαγωγή και στους θαλάμους καύσης, για να επιτυγχάνεται η καλύτερη προετοιμασία μίγματος. Επίσης, το RS3 εξοπλίζεται με το 7-τάχυτο αυτόματο κιβώτιο διπλού συμπλέκτη **S tronic** και η κίνηση μεταφέρεται στους 4 τροχούς μέσω του συστήματος τετρακίνησης **Quattro**. Η ανάρτηση του RS3 είναι χαμηλότερη κατά 25 χιλιοστά και το εμπρός μετατρόχιο φαρδύτερο κατά 20 χιλιοστά. Τα φρένα αποτελούνται από 8-πίστονες δαγκάνες στους μπροστινούς τροχούς και δισκόπλακες διαμέτρου 370 χιλιοστών.

### Επιδόσεις
Τα χαρακτηριστικά του αυτοκινήτου προϊδεάζουν κατάλληλα και για τις επιδόσεις του. Η επιτάχυνση 0-100 χλμ./ώρα του RS3 επιτυγχάνεται σε μόλις 4,1 δευτερόλεπτα, σύμφωνα με τις μετρήσεις της εταιρείας. Η τελική ταχύτητα περιορίζεται στα 250 χλμ./ώρα μέσω ηλεκτρονικών συστημάτων, πλην όμως υπάρχει δυνατότητα απενεργοποίησης του κόφτη από τον οδηγό και τότε το αυτοκίνητο μπορεί να φτάσει έως και τα 280 χλμ./ώρα. Το Audi RS3 καταναλώνει 8,3 λίτρα ανά 100 χιλιόμετρα και οι εκπομπές ρύπων διοξειδίου του άνθρακα είναι 189 γραμμάρια ανά χιλιόμετρο.

## Παραπομπές


## Εξωτερικοί σύνδεσμοι
* 

RS3
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Ευρωπαϊκό Πρωτάθλημα Σκοποβολής 10 μέτρων 1979

Το **Ευρωπαϊκό Πρωτάθλημα Σκοποβολής 10 μέτρων 1979** (αγγλικά: *1979 10m European Shooting Championships*) ήταν η 9η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Γκρατς, στην Αυστρία. Στο πρωτάθλημα διεξήχθησαν 7 αγωνίσματα, 3 ανδρών, 2 γυναικών και 2 εφήβων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου στους άνδρες.
 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά και 1 ασημένιο μετάλλιο. Τη δεύτερη θέση κατέλαβε η Ανατολική Γερμανία με 1 χρυσό και 2 χάλκινα και την τρίτη η Μεγάλη Βρετανία με 1 χρυσό μετάλλιο.

## Κάτοχοι μεταλλίων
### Ανδρών
1977 | 1978 | 1979 | 1980 | 1981

### Γυναικών
1977 | 1978 | 1979 | 1980 | 1981

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1979
Κατηγορία:Αθλητισμός στην Αυστρία
Αλεπού νάνος

thumb|Αρσενική αλεπού νάνος Σαν Γιοακίν (Vulpes macrotis mutica)
Η **αλεπού νάνος** (*Vulpes macrotis* - *Αλεπού η μακρώτις*) είναι είδος αλεπούς της Βόρειας Αμερικής. Η περιοχή της είναι κυρίως στις νοτιοδυτικές Ηνωμένες Πολιτείες και στο βόρειο και κεντρικό Μεξικό. Μερικοί θηλαστικολόγοι την ταξινομούν ως ομοειδή με την θοή αλεπού, *V. velox*, αλλά η μοριακή συστηματική υποδηλώνει ότι τα δύο είδη είναι ξεχωριστά.

## Οικότοπος
Το βορειότερο τμήμα της περιοχής της είναι το άγονο εσωτερικό του Όρεγκον. Το ανατολικό της όριο είναι το νοτιοδυτικό Κολοράντο. Μπορεί να βρεθεί νότια στη Νεβάδα, τη Γιούτα, τη νοτιοανατολική Καλιφόρνια, την Αριζόνα, το Νέο Μεξικό και στο δυτικό Τέξας.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Κατηγορία:Θηλαστικά των Ηνωμένων Πολιτειών
Θοή αλεπού

thumb|Θοή αλεπού στο Κέντρο Διάσωσης Άγριας Ζωής και Λύκων του Κολοράντο
Η **θοή αλεπού** (*Vulpes velox*) είναι μικρή αλεπού ανοιχτού πορτοκαλί-καφετιού χρώματος, περίπου ίση με το μέγεθος μιας κατοικίδιας γάτας, που βρίσκεται στα δυτικά λιβάδια της Βόρειας Αμερικής, όπως στη Μοντάνα, το Κολοράντο, το Νέο Μεξικό, το Κάνσας, την Οκλαχόμα και το Τέξας. Ζει επίσης στη Μανιτόμπα, το Σασκάτσουαν και την Αλμπέρτα στον Καναδά, όπου προηγουμένως είχε εξαλειφθεί. Είναι στενά συγγενική με την αλεπού νάνο και τα δύο είδη μερικές φορές είναι γνωστά ως υποείδη της *Vulpes velox* επειδή υβρίδια των δύο ειδών εμφανίζονται φυσικά όπου συμπίπτουν οι οικότοποί τους.

Η θοή αλεπού ζει κυρίως σε λειμώνες με χαμηλό χορτάρι και ερήμους. Σχεδόν πήγε να εξαφανιστεί στη δεκαετία του 1930 ως αποτέλεσμα των προγραμμάτων ελέγχου των θηρευτών, αλλά με επιτυχία επανεντάχθηκε αργότερα. Επί του παρόντος, η κατάσταση διατήρησης των ειδών θεωρείται από την IUCN ως ελαχίστης ανησυχίας λόγω των σταθερών πληθυσμών αλλού.

Όπως και οι περισσότεροι κυνίδες, η θοή αλεπού είναι παμφάγα και η διατροφή της περιλαμβάνει χόρτα και φρούτα, καθώς και μικρά θηλαστικά, ψοφίμια και έντομα. Στην άγρια φύση, η διάρκεια ζωής της είναι τρία έως έξι χρόνια και αναπαράγεται μία φορά ετησίως, από τα τέλη Δεκεμβρίου μέχρι τον Μάρτιο, ανάλογα με τη γεωγραφική περιοχή. Τα κουτάβια γεννιούνται κάπου μεταξύ τον Μάρτιο έως τα μέσα Μαΐου, και απογαλακτίζονται σε ηλικία έξι έως επτά εβδομάδων.

Η θοή αλεπού είναι γενετικά στενά συγγενική με την αλεπού νάνο (*Vulpes macrotis*), αλλά καταλαμβάνει διαφορετικό γεωγραφικό εύρος εξάπλωσης. Οι δύο έχουν θεωρηθεί ιστορικά ως διαφορετικά είδη για λόγους που σχετίζονται βασικώς με το μέγεθος: η αλεπού νάνος είναι ελαφρώς μικρότερη από την θοή αλεπού και έχει και μικρότερο ρύγχος. Εντούτοις, υβρίδια μεταξύ των δύο εμφανίζονται φυσικά όπου οι οικότοποί τους συμπίπτουν, και ορισμένοι θηλαστικολόγοι ταξινομούν τις δύο ως υποείδη ενός μοναδικού είδους που συνήθως εκλαμβάνεται ως *Vulpes velox* (με τη θοή αλεπού να περιγράφεται ως *V. velox velox* και την αλεπού νάνο ως *V. velox macrotis*). Ωστόσο, τα στοιχεία της μοριακής γενετικής δεν είναι καθοριστικά, και μερικοί από αυτούς που το χρησιμοποίησαν συνεχίζουν να αντιμετωπίζουν τη θοή αλεπού και την αλεπού νάνο ως ξεχωριστά είδη.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Κατηγορία:Θηλαστικά του Καναδά
Κατηγορία:Θηλαστικά των Ηνωμένων Πολιτειών
Πάολα Νικολέσκο

Η **Πάολα Νικολέσκο**, περισσότερο γνωστή ως "Πάολα" (1916-1990, πραγματικό όνομα *Παυλίνα Σπηλιωτοπούλου-Νικολέσκο*), ήταν Ελληνίδα σοπράνο, πρωταγωνίστρια της αθηναϊκής οπερέτας και γενικότερα του ελαφρού μουσικού θεάτρου, ιδίως κατά την εποχή του Μεσοπολέμου.

## Βιογραφικά στοιχεία
Η Πάολα γεννήθηκε στην Αθήνα το 1916, ως δεύτερο τέκνο, μετά την αδερφή της Μαρία, του Δημητρίου και της Αικατερίνης Σπηλιωτοπούλου. Η οικογένειά της μετοίκησε σύντομα στον Βόλο, όπου η Πάολα αργότερα φοίτησε στο ωδείο της πόλης. Εκεί την ανακάλυψε ο διευθυντής του Ωδείου Αθηνών ως εξαιρετικό ταλέντο και την έφερε στην Αθήνα, καλύπτοντας τα έξοδα των σπουδών της στο Ωδείο μέχρι την αποφοίτησή της ως αριστούχου.

Η πρώτη της εμφάνιση ήταν στη «Μάντρα» του Αττίκ το 1930, μόλις στα 14 της. Το 1931 πρωτοεμφανίστηκε σε οπερέτα, στο έργο «Τσιν-Τσι-Λα» (*ιταλ. «Cin-Ci-Là»*) του Κάρλο Λομπάρντο με τον θίασο Παρασκευά Οικονόμου. Αργότερα σχημάτισε δικό της θίασο, με τον οποίο έδωσε επιτυχημένες παραστάσεις στην Αθήνα, αλλά και σε άλλες πόλεις και γειτονικές χώρες, ενώ μεταπολεμικά περιόδευσε και στην Αγγλία, τη Γαλλία και για μία δεκαετία στις ΗΠΑ.

Η Πάολα συνεργάστηκε μεταξύ άλλων με τον συνθέτη και στιχουργό Χρήστο Χαιρόπουλο, του οποίου αποτέλεσε την μούσα έμπνευσης. Μάλιστα αυτός της έγραψε αφιερωματικά το τραγούδι "Πάολα", το οποίο στη συνέχεια η ίδια πρωτοερμήνευσε.

## Θεατρικές παραστάσεις
*"Τσιν-Τσι-Λα", οπερέτα (1931)
*"Η τετραπέρατη", επιθεώρηση (1932)
*"Όνειρο ήταν και πάει", οπερέτα (1933)
*"Κάτι άλλο", επιθεώρηση (1935)
*"Ακουαρέλλες", επιθεώρηση (1943) 
*"Ταμπλ ντοτ", επιθεώρηση-ρεβύ (1943)

## Αξιόλογες ερμηνείες
*"Αγαπημένη μου χρόνια πολλά"
*"Αν βγουν αλήθεια"
*"Βασίλισσα, Βασίλισσα" 
*"Γιατί να με ζηλεύεις"
*"Γιατί να πεις πως μ' αγαπάς"
*"Γλυκιά μου Μόνικα"
*"Γυναίκες γυναίκες"
*"Γυναίκες τρελλές"
*"Δυο πράσινα μάτια"
*"Δωσ' μου λίγη αγάπη"
*"Έτσι αγαπήθηκαν" (σε σύνθεση της ιδίας)
*"Η Αθηναία"
*"Καταραμένη να 'σαι"
*"Κι όμως, κι όμως"
*"Ματάκια κλαμμένα"
*"Μη γελάς όταν στενάζω"
*"Μη πιστέψεις τη γυναίκα"
*"Όνειρο ήταν και πάει"
*"Πάμε στο άγνωστο"
*"Πάολα" 
*"Περιμένω γράμμα σου"
*"Πλάνο φιλί"
*"Ρεζεντά" 
*"Σαν έφυγες μακριά μου"
*"Τέτοια μάτια γαλανά" 
*"Της κιθάρας το κλάμα"
*"Της Κολομπίνας το φιλί" 
*"Τι είναι η γυναίκα"
*"Τι έχεις κι όλο κλαις"
*"Τι κι αν χαθείς"
*"Ψαροπούλα"

## Εξωτερικοί σύνδεσμοι
*Βιογραφικό της καλλιτέχνιδος από το "Ελληνικό Λογοτεχνικό και Ιστορικό Αρχείο" του Μορφωτικού Ιδρύματος Εθνικής Τραπέζης, ιστότοπος http://greekarchivesinventory.gak.gr/
*[Πληροφορίες για κάποια τραγούδια της](http://www.elia.org.gr/userfiles/archives/%ce%a0%ce%91%ce%9f%ce%9b%ce%91_(%ce%a3%ce%a0%ce%97%ce%9b%ce%99%ce%a9%ce%a4%ce%9f%ce%a0%ce%9f%ce%a5%ce%9b%ce%9f%ce%a5-%ce%9d%ce%99%ce%9a%ce%9f%ce%9b%ce%95%ce%a3%ce%9a%ce%9f).pdf), από τον ιστότοπο του Ελληνικού Λογοτεχνικού και Ιστορικού Αρχείου (elia.org)
*Πληροφορίες για κάποια τραγούδια της, από τον ιστότοπο kithara.gr

## Βιβλιογραφία
*«Το λεξικό της ελληνικής μουσικής», Τάκης Καλογερόπουλος, εκδ. Γιαλλέλη (1998), Τόμος 4, σελ. 561-562

## Παραπομπές


Κατηγορία:Ελληνίδες υψίφωνοι
Κατηγορία:Απόφοιτοι του Ωδείου Αθηνών
Βελέστοβο

Το **Βελέστοβο** () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 53 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 53

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Σύμφωνο της Φλωρεντίας (1913)

Το **Πρωτοκολλο** **της Φλωρεντίας** που υπεγράφη στις 17 Δεκεμβρίου του 1913 παραχώρησε τη Βόρεια Ήπειρο στην Αλβανία .

Η **Πρεσβευτική Συνδιάσκεψη του Λονδίνου** του 1912-13 είχε ορίσει μια διεθνή επιτροπή για τον καθορισμό των ορίων μεταξύ Ελλάδας και Αλβανίας, με την οδηγία να δώσει στην Αλβανία την Κορυτσά και το ακρωτήριο Στύλος, καθώς και το νησί Σάσωνα. Η επιτροπή αυτή, σε συνεδρίαση της στη Φλωρεντία της Ιταλίας, οριστικοποίησε ένα κείμενο το οποίο παραχώρησε την περιοχή της Βορείου Ηπείρου στην Αλβανία. Με προτροπή της Τριπλής Συμμαχίας το κείμενο του πρωτοκόλλου της Φλωρεντίας της 17ης Δεκεμβρίου του 1913, σύμφωνα με το οποίο οι πόλεις της Κορυτσάς, του Αργυροκάστρου, του Δελβίνου, του Λεσκοβικίου, των Αγίων Σαράντα, της Χιμάρας και του Πωγωνίου αποτελούσαν πλέον μέρος της αλβανικής επικράτειας, θα επισυνάπτονταν στην συλλογική διακοίνωση, που θα επιδίδονταν στην Ελλάδα στις 13 Φεβρουαρίου του 1914, γνωστή και ως **[[Απόφαση των Έξι Δυνάμεων]]**. Ο ελληνικός στρατός, σύμφωνα με την απόφαση των Δυνάμεων, βρισκόταν σε ξένο έδαφος και έπρεπε να αποχωρήσει άμεσα. Η Ελλάδα διαμαρτυρήθηκε έντονα, αλλά τελικά το απεδέχθη.

## Δείτε επίσης
* Πρωτόκολλο της Φλωρεντίας (1914)

## Παραπομπές


Κατηγορία:Συνθήκες της Αλβανίας
Κατηγορία:Ιστορία των Βαλκανίων
Κατηγορία:Νεότερη ελληνική ιστορία
Κατηγορία:Βόρεια Ήπειρος
Attack on Titan (τηλεοπτική σειρά)

Το **Attack on Titan** (Ιαπωνικά: 進撃の巨人 Ελληνικά: Η Επίθεση των Τιτάνων ) αποτελεί ιαπωνική σειρά anime, βασισμένη στο ομώνυμο manga του Hajime Isayama. Η πρεμιέρα της έγινε στις 7 Απριλίου του 2013, με σκηνοθέτη τον  Tetsurō Araki και εταιρεία παραγωγής την Wit Studio. Μετράει συνολικά 4 σεζόν. Η σειρά εξελίσσεται γύρω από τον Eren Jaeger, την θετή αδερφή του Mikasa Ackerman και τον φίλο τους Armin Arlert, σε έναν κόσμο όπου τρία τείχη είναι το μόνο που χωρίζει την ανθρωπότητα από γιγάντια ανθρωποειδή που τρώνε ανθρώπους. Όταν το εξωτερικό τείχος πέφτει, οι τρεις ήρωες κατατάσσονται στον στρατό ζητώντας εκδίκηση και τον αφανισμό των τιτάνων. Θεωρείται ένα από τα καλύτερα anime όλων των εποχών.

## Πλοκή
Περίπου 100 χρόνια πριν την αρχή των γεγονότων της σειράς, σε έναν δυστοπικό κόσμο εμφανίστηκαν οι τιτάνες, γιγάντια ανθρωποειδή πλάσματα τα οποία τρέφονται με ανθρώπους, χωρίς όμως να έχουν κάποιο λόγο ή πραγματική ανάγκη για τροφή. Ότι απέμεινε από την ανθρωπότητα κλείστηκε μέσα σε τρία τείχη: το εξωτερικό (Wall Maria), το μεσαίο (Wall Rose) και το εσωτερικό (Wall Sina). Μέσα στα τείχη, η ανθρωπότητα έζησε έναν αιώνα με ασφάλεια, μέχρι που μια μέρα εμφανίζονται δυο τιτάνες που κάνουν μια τρύπα στο εξωτερικό τείχος, επιτρέποντας και σε άλλους να μπούνε μέσα. Μέσα σ'αυτά τα γεγονότα, ο Eren βλέπει την μητέρα του να τρώγεται και ορκίζεται να πάρει εκδίκηση γι'αυτήν και την ανθρωπότητα. Έτσι, οι τρεις χαρακτήρες κατατάσσονται στον στρατό, σε μια μονάδα ανιχνευτών με αποστολή να ανακτήσουν τις χαμένες περιοχές από τους τιτάνες.   

## Επεισόδια

## Ανταπόκριση
Η σειρά έχει σημειώσει μεγάλη επιτυχία μέσα και έξω από την Ιαπωνία, κάνοντας την σειρά anime με τις περισσότερες εισπράξεις για το 2013 στην Ιαπωνία, και την όγδοη σειρά anime με τις περισσότερες εισπράξεις για την δεκαετία του 2010.

### Κριτικές
Η σειρά έχει δεχθεί ως επί το πλείστον θετικές κριτικές, με τους κριτικούς να επαινούν την ιστορία, το γράψιμο, το animation, τις σκηνές δράσης, τους χαρακτήρες και τη μεταγλώττιση, αν και κάποιοι επέκριναν την σκοτεινή θεματική.

Θετική ανταπόκριση σημείωσε η σειρά για την μουσική.Τα κομμάτια γράφτηκαν από τον Χιρογιούκι Σαγουάνο.

### Βραβεία

* 3rd *Newtype* Anime Awards: Καλύτερη Σκηνοθεσία, Καλύτερο Σενάριο, Καλύτερο Soundtrack, Καλύτερο Theme Song, Top Θηλυκός Χαρακτήρας, Τίτλος της Χρονιάς.
* 2013 Animation Kobe Awards: Καλύτερη TV Animation.
* 2014 Tokyo Anime Award: Animation της χρονιάς, Καλύτερη Σκηνοθεσία, Καλύτερο Σενάριο, Καλύτερη Μουσική.
* Japan's 19th annual Association of Media in Digital (AMD) Awards: Digital Contents of the Year Award.

## Παραπομπές


Κατηγορία:Σειρές anime
Κατηγορία:Attack on Titan
Κατηγορία:Anime και manga δράσης
Κατηγορία:Anime και manga σκοτεινής φαντασίας
Φίλιππος Β΄ του Μονφόρ-Καστρ

Ο **Φίλιππος Β΄** (απεβ. 24 Σεπτεμβρίου 1270) από τον Οίκο τού Μονφόρ ήταν  Γάλλος ευγενής, κύριος τού Κάστρ (1270) και κόμης τού Σκουιλάτσε στην Καλαβρία (1266/68-70).

## Βιογραφία
Ήταν γιος τού Φιλίππου Α΄ κυρίου τού Καστρ και της 1ης συζύγου του Ελεονώρας των Κουρτεναί, κόρης τού Πέτρου Β΄.

Ακολούθησε την εκστρατεία τού Καρόλου Α΄ των Καπετιδών-Ανζού για την κατάκτηση τού βασιλείου της Σικελίας και μοιράστηκε τη διοίκηση της πρώτης μάχης στο Μπενεβέντο με τον Ούγο τού Μιρπουά. Μετά το Μπενεβέντο, οδήγησε τον στρατό τού Ανζού στο νησί της Σικελίας και συνέδραμε να κατασταλεί η εξέγερση, που άρχισε εκεί με την άφιξη τού Κορραδίνου στην Ιταλία. Όταν ο πατέρας του απεβίωσε το 1270, τον διαδέχθηκε στην κυριότητα τού Καστρ στη Γαλλία, αλλά οι κτήσεις τού πατέρα του στην Παλαιστίνη (Ουτρμέρ) δόθηκαν στον ετεροθαλή, μικρότερο αδελφό του Ιωάννη. Ο Φίλιππος Β΄ συμμετείχε στην Η΄ Σταυροφορία και απεβίωσε στην Τύνιδα.

## Οικογένεια
Νυμφεύτηκε την Ιωάννα των Λεβί (απεβ. 1284), κόρη τού Γκυ Α΄ κυρίου τού Μιρπουά και είχε τέκνα:
* Ιωάννης απεβ. 1300, κύριος τού Καστρ & κόμης τού Σκουιλάτσε.
* Λάουρα απεβ. πριν το 1300, παντρεύτηκε τον Βερνάρδο Ζ΄ του Κομμάνζ.
* Ελεονώρα απεβ. μετά το 1338, παντρεύτηκε τον Ιωάννη Ε΄ τού Βαντόμ.
* Ιωάννα απεβ. 1300, παντρεύτηκε πρώτα τον Γκυ Ε΄ τού Φορέζ και μετά τον Λουδοβίκο Α΄ της Σαβοΐας, βαρόνο τού Βωντ.

## Πηγές
* Runciman, Steven (1958). The Sicilian Vespers. Cambridge University Press. ISBN 0-521-43774-1.

Κατηγορία:Οίκος του Μονφόρ-λ'Αμωρί
Ιωάννης του Μονφόρ-Καστρ

Ο **Ιωάννης**, γαλλ. Jean (απεβ. Δεκέμβριος 1300) από τον Οίκο τού Μονφόρ ήταν κύριος τού Καστρ-αν-Αλμπιζουά, λα Φερτέ-αλαί, Μπρετανκούρ και κόμης τού Σκουιλάτσε στην Καλαβρία (1270-1300).

## Βιογραφία
Ήταν γιος τού Φιλίππου Β΄ κόμη τού Καστρ & τού Σκυλάτσε και της Ιωάννας των Λεβί, κόρης τού Γκυ Α΄ κυρίου τού Μιρπουά.

Διαδέχθηκε τον πατέρα του το 1270, όταν εκείνος απεβίωσε στην Τύνιδα κατά τη διάρκεια της Η΄ Σταυροφορίας. Μετέβη στο βασίλειο της Νάπολης, όπου ονομάστηκε *κατεπάνω* (στρατηγός) της Καλαβρίας το 1299. Το επόμενο έτος απεβίωσε άτεκνος.

## Οικογένεια
Νυμφεύτηκε πρώτα τη Μαλέττα, κόρη τού Μάνφρεντ Μαλέττα.

Έπειτα έκανε 2ο γάμο με την Ιωάννα ντι Φαζανέλλα, κυρία τού Τζεντσάνο, κόρη τού Παντόλφο ντι Φαζανέλλα.

Μετά έκανε 3ο γάμο με τη Μαργαρίτα των Μπωμόν-αν-Γκατιναί, κόρη τού Πέτρου ντε Μπωμόν, κόμη τού Μοντεσκαλιόζο & της Άλμπα. Όταν απεβίωσε ο Φίλιππος Β΄, η Μαργαρίτα ξαναπαντρεύτηκε τον Ροβέρτο Β΄ των Ντρε, κύριο τού Μπε.

Δεν απέκτησε τέκνα από τους γάμους του.

## Πηγές
* Cawley, Charles, JERUSALEM NOBILITY, Medieval Lands database, Foundation for Medieval Genealogy,[self-published source][better source needed]
* "Philippe de MONTFORT seigneur de Tyr". Sur les traces de vos ancêtres... (in French). Retrieved 26 November 2016.

Κατηγορία:Οίκος του Μονφόρ-λ'Αμωρί
Παγκόσμιο Πρωτάθλημα Κλειστού Στίβου

Το **Παγκόσμιο Πρωτάθλημα Κλειστού Στίβου** είναι μια διοργάνωση κλειστού στίβου, που διοργανώνεται από τη Διεθνή Ένωση Ομοσπονδιών Κλασικού Αθλητισμού, και διοργανώνεται κάθε δύο χρόνια, από το 1985.

## Διοργανώσεις

## Μεγάλοι αθλητές στη διοργάνωση

### 7 χρυσά μετάλλια

*  Μαρία Μουτόλα – 800 μέτρα γυναικών
*  Ναταλία Ναζάροβα - 400 μέτρα γυναικών

### 5 χρυσά μετάλλια

*  – Άλμα εις μήκος ανδρών
*  – Άλμα εις ύψος γυναικών

### 4 χρυσά μετάλλια

*  – 1500, 3000 μέτρα ανδρών
*  /  Σεργκέι Μπούμπκα (USR) / (UKR) – Άλμα επί κοντώ ανδρών
*  – Άλμα εις ύψος ανδρών
*  – Άλμα εις ύψος ανδρών
*  – 3.000 μέτρα γυναικών
*  – 5.000 μέτρα βάδην ανδρών

## Ρεκόρ πρωταθλήματος

### Άνδρες

### Γυναίκες

## Παραπομπές

## Εξωτερικοί σύνδεσμοι

* Διεθνής Ένωση Ομοσπονδιών Κλασσικού Αθλητισμού

## Σημειώσεις



Στιβος Κλειστος
Σαντέ (τραγουδίστρια)

Η **Έλεν Φολασαντέ Αντού**
(αγγλ.:
*Helen Folasade Adu*), η οποία είναι γνωστή ως **Σαντέ Αντού** ή απλά **Σαντέ** (Sade), είναι Βρετανίδα, Νιγηριανή τραγουδίστρια, τραγουδοποιός και ηθοποιός.

Γεννημένη στο Ibadan της Νιγηρίας και μεγαλωμένη στο Έσσεξ της Αγγλίας, η Σαντέ δεν κέρδισε μεγάλη αναγνώριση ως σχεδιάστρια μόδας και μοντέλο μερικής απασχόλησης πριν από την ένταξή του στο συγκρότημα Pride στις αρχές της δεκαετίας του 1980. Αφού κέρδισε την προσοχή ως καλλιτέχνιδα, σχημάτισε τη μπάντα Sade και εξασφάλισε ένα συμβόλαιο με την Epic Records το 1983. Στη συνέχεια το συγκρότημα κυκλοφόρησε το άλμπουμ ''Diamond Life'' ένα χρόνο αργότερα, το οποίο έγινε ένα από τα πιο επιτυχημένα άλμπουμ της εποχής και ντεμπούτο με τις καλύτερες πωλήσεις από μια βρετανίδα γυναικεία τραγουδίστρια. Έχει κερδίσει επίσης ευρύτατη κριτική αναγνώριση και θεωρείται σε μεγάλο βαθμό ένα από τα καλύτερα άλμπουμ όλων των εποχών. Τον Ιούλιο του 1985, η Sade ήταν μεταξύ των καλλιτεχνών της φιλανθρωπικής συναυλίας Live Aid στο Wembley Stadium.

Στα τέλη του 1985 κυκλοφόρησαν το *[[:en:Promise (Sade album)|Promise]]*, το οποίο ήταν επίσης μια σημαντική και εμπορική επιτυχία, κορυφώνοντας τα βρετανικά Albums Chart και έγινε το πρώτο άλμπουμ της μπάντας να φτάνει στην κορυφή του ''Billboard 200''. Αργότερα απέκτησε τετραπλή πιστοποίηση πλατινένιου δίσκου στις ΗΠΑ και πλατινένιο δίσκο στην Ευρώπη. Επίσης κέρδισε το βραβείο Grammy για τον Καλύτερο Νέο Καλλιτέχνη το 1986. Οι δύο επόμενες κυκλοφορίες, το ''Stronger Than Pride'' του 1988 και το *[[:en:Love Deluxe|Love Deluxe]]* του 1992, ήταν επίσης επιτυχημένα και εμπορικά επιτυχείς. Ωστόσο, η μπάντα έπαυσε προσωρινά μετά τη γέννηση του παιδιού της Sade, ενώ η τραγουδίστρια γνώρισε ευρεία κάλυψη από τα μέσα ενημέρωσης κατά τη διάρκεια της περιόδου για ισχυρισμούς ψυχικής υγείας και ζητημάτων εξάρτησης.

Μετά από μια οκταετή περίοδο χωρίς άλμπουμ, το οποίο ήρθε μετά την εμφάνιση του Sade στην ταινία *[[:en:Absolute Beginners (film)|Absolute Beginners]]* (1986), το συγκρότημα επανενώθηκε το 1999 και κυκλοφόρησε το ''Lovers Rock'' το 2000. Το άλμπουμ έφυγε από τις εμπνευσμένες από την jazz προηγούμενες δουλειές, που χαρακτηρίστηκε από πιο ζεστούς ήχους και ποπ συνθέσεις, και είχε θετική κριτική, κερδίζοντας το βραβείο Grammy για το καλύτερο Pop φωνητικό άλμπουμ. Το συγκρότημα θα υποβληθεί στη συνέχεια σε άλλα διαλείμματα, χωρίς να παράγει μουσική για άλλα δέκα χρόνια μέχρι τη δημοσίευση του *[[:en:Soldier of Love (album)|Soldier of Love]]*. Το άλμπουμ ήταν μια άλλη εμπορική επιτυχία, αν και οι κριτικές παρέμειναν διχασμένες, αλλά κέρδισε το βραβείο Grammy για την καλύτερη απόδοση R & B από ένα ντουέτο ή ένα συγκρότημα. Μετά την έκδοση του άλμπουμ, η μπάντα εισήλθε σε μια τρίτη περίοδο παύσης και κυκλοφόρησε μόνο δύο νέα τραγούδια, το "*[[:en:Flower of the Universe|Flower of the Universe]]*" του 2018 για το soundtrack της ταινίας της Disney "A Wrinkle in Time" και το "*The Big Unknown*".

## Παραπομπές


Κατηγορία:Αγγλίδες τραγουδίστριες
Ανδροκύδης (γιατρός)

Ο **Ανδροκύδης** (*[[Floruit|άκμασε]]*. τον 4ο αιώνα π.Χ.) ήταν Έλληνας ιατρός και συγγραφέας ο οποίος έζησε στην εποχή του Μεγάλου Αλεξάνδρου.

Σε άλλη περίπτωση, ο Ανδροκύδης έχει προτείνει την κατανάλωση λάχανου ως αντιστάθμισμα για τις κακές παρενέργειες του οίνου. Μερικοί έχουν προσπαθήσει να τον ταυτίσουν με τον Ανδροκύδη ο οποίος έγραφε στο πυθαγορεανισμό, ως η συμβουλή που θεωρεί τον οίνο (κακό) και το λάχανο (καλό) επειδή ίσως αντανακλά τη πυθαγόρειο διατροφική παράδοση.

## Παραπομπές


Κατηγορία:Αρχαίοι Έλληνες ιατροί
Ιωάννης της Τύρου

Ο **Ιωάννης**, γαλλ. Jean (απεβ. 27 Νοεμβρίου 1283) από τον Οίκο τού Μονφόρ ήταν κύριος τού Τορόν (1257-66) και της Τύρου (1270-83).

## Βιογραφία
Ήταν ο δευτερότοκος γιος τού Φιλίππου Α΄ κυρίου τού Καστρ & της Τύρου και της Μαρίας των Πουατιέ κυρίας τού Τορόν, κόρης τού Ραϋμόνδου-Ρουπέν πρίγκιπα της Αντιόχειας και διεκδικητή της Αρμενίας. Η μητέρα του ήταν διεκδικήτρια της Αρμενίας.

Όταν ο Ιωάννης ενηλικιώθηκε, έλαβε την κυριότητα τού Τορόν από τη μητέρα του, αλλά οι Μαμελούκοι την κατέλαβαν το 1266. Το 1268 νυμφεύτηκε τη Μαργαρίτα των Πουατιέ, κόρη τού Ερρίκου βάιλου της Ιερουσαλήμ και της Ισαβέλλας των Λουζινιάν, κόρης τού Ούγου Α΄ της Κύπρου. Η Μαργαρίτα ήταν αδελφή τού Ούγου Γ΄ της Κύπρου, που μετά έγινε βασιλιάς και της Ιερουσαλήμ και διαπραγματεύτηκε ορισμένες συμμαχίες με τους ευγενείς τού βασιλείου με σκοπό να στηρίξει τη διεκδίκησή του εναντίον τού Καρόλου Α΄ των Καπετιδών-Ανζού της Σικελίας. Με την ευκαιρία των γάμων τού Ιωάννη, ο Ούγος Γ΄ επιβεβαίωσε τις κτήσεις τού Φιλίππου Β΄ στην Τύρο, αλλά διατήρησε το δικαίωμα τού βασιλιά να πάρει πίσω το φέουδο, αν ο Ιωάννης και η Μαργαρίτα αποβιώσουν χωρίς τέκνο.

Το 1270 ο πατέρας του σκοτώθηκε από έναν των Ασσασίνων. Ο Ιωάννης τον διαδέχθηκε στην κυριότητα της Τύρου, ως το τέλος του το 1283· ήταν άτεκνος, έτσι ο Ούγος Γ΄ επέτρεψε η κυριότητα να περιέλθει στον αδελφό εκείνου Ονφρουά.

## Οικογένεια
Νυμφεύτηκε το 1268 τη Μαργαρίτα των Πουατιέ, κόρη τού Ερρίκου βάιλου της Ιερουσαλήμ· δεν απέκτησαν απογόνους.

## Πηγές
* Hill, George (2010). A History of Cyprus, Volume 2. Cambridge University Press. p. 166. ISBN 9781108020633.
* Gestes des Chiprois, Part III, pp. 139 ff., ed. Gaston Raynaud, Genève, 1887.

Κατηγορία:Οίκος του Μονφόρ-λ'Αμωρί